CRD บวก 3% นิวไฮรอบ 2 เดือน หลังคว้างานโครงการ “เดอะ แพลทินัม สมุย” มูลค่า 317 ลบ.
CRD บวก 3% นิวไฮรอบ 2 เดือน หลังคว้างานโครงการ “เดอะ แพลทินัม สมุย” มูลค่า 317 ลบ. โดย ณ เวลา 14.40 น. ราคาอยู่ที่ 1.02 บาท บวก 0.03 บาท หรือ 3.03% สูงสุดที่ 1.04 บาท ต่ำสุดที่ 0.98 บาท ด้วยมูลค่าซื้อขาย 1.04 ล้านบาท
11 ก.พ. 2562

ผู้สื่อข่าวรายงานว่า หุ้น บริษัท เชียงใหม่ริมดอย จำกัด (มหาชน) หรือ CRD ณ เวลา 14.40 น. ราคาอยู่ที่ 1.02 บาท บวก 0.03 บาท หรือ 3.03% สูงสุดที่ 1.04 บาท ต่ำสุดที่ 0.98 บาท ด้วยมูลค่าซื้อขาย 1.04 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบเกือบ 2 เดือน นับตั้งแต่ราคาหุ้นอยู่ที่ระดับ 1.03 บาท เมื่อวันที่ 17 ธ.ค.61
โดย CRD เปิดเผยว่า บริษัทได้รับงานก่อสร้างใหม่ 1 โครงการ ได้แก่ โครงการ Holiday Inn Express and Holiday Inn Resort, Samui ซึ่งเป็นการก่อสร้างงานโครงสร้าง-สถาปัตยกรรม และงานภายนอก ของบริษัท เดอะ แพลทินัม สมุย จำกัด มูลค่าโครงการ 317 ล้านบาท (ไม่รวมภาษีมูลค่าเพิ่ม) มีระยะเวลาสิ้นสุดการก่อสร้างวันที่ 31 มี.ค.63